Čiudiškiai
Čiudiškiai – kaimas Prienų rajono savivaldybėje, apie 7 km į šiaurės vakarus nuo Prienų. Seniūnaitijos centras. Yra Mato ir Petro Šalčių memorialinė sodyba – buvęs muziejus (2004 m. ekspozicija pervežta į Prienų krašto muziejų), stūkso Čiudiškių piliakalnis. Pro kaimą teka Jiesios baseino upeliai Šventupė ir Eglinė, sudarytas Čiudiškių tvenkinys, toliau šiaurėje prasideda Išlaužo tvenkiniai. Keliai į Strielčius, Klebiškį, Išlaužą.